
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1928 

9 Σεπτεμβρίου 2015 


ΑΠΟΦΑΣΕΙ Σ 

Αριθ. 91187 

Καθορισμός της διάρθρωσης της Ειδικής Υπηρεσίας Βι¬ 
ώσιμης Ανάπτυξης και Υποδομών ΣΔΙΤ, σύμφωνα με 
το άρθρο 46 του Ν. 4314/2014. 

Ο ΥΠΟΥΡΓΟΣ ΟΙΚΟΝΟΜΙΑΣ, 
ΥΠΟΔΟΜΩΝ, ΝΑΥΤΙΛΙΑΣ ΚΑΙ ΤΟΥΡΙΣΜΟΥ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε για 
το άρθρο πρώτο του Π.δ. 63/2005 (ΦΕΚ Α' 98/22.04.2005). 

2. Τον Ν. 3389/2005 «Συμπράξεις Δημόσιου και Ιδιωτι¬ 
κού Τομέα» (ΦΕΚ Α' 232/22.9.2005). 

3. Τον Ν. 4314/2014 «Για τη Διαχείριση, τον έλεγχο και 
την εφαρμογή αναπτυξιακών παρεμβάσεων για την προ¬ 
γραμματική περίοδο 2014-2020» (ΦΕΚ Α' 265/23.12.2014) 
και ειδικότερα το άρθρο 46 αυτού. 

4. Το Ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013» (ΦΕΚ Α' 267/3.12.2007), όπως τρο¬ 
ποποιήθηκε και ισχύει κάθε φορά. 

5. Τον Κανονισμό (ΕΕ) 1303/2013 του Συμβουλίου της 
17ης Δεκεμβρίου 2013 περί καθορισμού κοινών διατάξε¬ 
ων για το Ευρωπαϊκό Ταμείο Περιφερειακής Ανάπτυξης, 
το Ευρωπαϊκό Κοινωνικό Ταμείο, το Ταμείο Συνοχής, το 
Ευρωπαϊκό Ταμείο Αγροτικής Ανάπτυξης και το Ευρω¬ 
παϊκό Ταμείο Θάλασσας και Αλιείας και την κατάργηση 
του κανονισμού (ΕΚ) αριθ. 1083/2006. 

6. Τον κατ’ εξουσιοδότηση Κανονισμό (ΕΕ) 480/2014 
της Επιτροπής της 3ης Μαρτίου 2014 για τη συμπλήρω¬ 
ση του κανονισμού (ΕΕ) αριθ. 1303/2013 του Ευρωπαϊκού 
Κοινοβουλίου και του Συμβουλίου περί καθορισμού κοι¬ 
νών διατάξεων για το Ευρωπαϊκό Ταμείο Περιφερειακής 
Ανάπτυξης, το Ευρωπαϊκό Κοινωνικό Ταμείο, το Ταμείο 
Συνοχής, το Ευρωπαϊκό Γεωργικό Ταμείο Αγροτικής 
Ανάπτυξης και το Ευρωπαϊκό Ταμείο Θάλασσας και 
Αλιείας και περί καθορισμού γενικών διατάξεων για το 
Ευρωπαϊκό Ταμείο Περιφερειακής Ανάπτυξης, το Ευ¬ 
ρωπαϊκό Κοινωνικό Ταμείο, το Ταμείο Συνοχής και το 
Ευρωπαϊκό Τ αμείο Θάλασσας και Αλιείας. 

7. Τον Εκτελεστικό Κανονισμό (ΕΕ) αριθ. 821/2014 της 
Επιτροπής της 28ης Ιουλίου 2014 περί καθορισμού κα¬ 
νόνων εφαρμογής του κανονισμού (ΕΕ) αριθ. 1303/2013 


του Ευρωπαϊκού Κοινοβουλίου και του Συμβουλίου 
όσον αφορά τις λεπτομέρειες για τη μεταβίβαση και 
διαχείριση των συνεισφορών των προγραμμάτων, την 
υποβολή εκθέσεων σχετικά με τα μέσα χρηματοοι¬ 
κονομικής τεχνικής, τα τεχνικά χαρακτηριστικά των 
μέτρων πληροφόρησης και επικοινωνίας για τις πρά¬ 
ξεις και το σύστημα καταγραφής και αποθήκευσης 
των δεδομένων. 

8. Το Π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ 57/Α'/21.3.2002). 

9. Το Π.δ. 116/2014 «Οργανισμός του Υπουργείου Ανά¬ 
πτυξης και Ανταγωνιστικότητας» (ΦΕΚ Α' 185/03.09.2014). 

10. Το Π.δ. 24/2015 (ΦΕΚ Α' 20/27.01.2015) «Σύσταση 
και μετονομασία Υπουργείων, μεταφορά της Γενικής 
Γραμματείας Κοινωνικών Ασφαλίσεων» και ειδικότερα 
το άρθρο 2. 

11. Το Π.δ. 25/2015 (ΦΕΚ Α' 21/27.01.2015) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών. 

12. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Η Ειδική Υπηρεσία Βιώσιμης Ανάπτυξης και Υποδομών 
Σ.Δ.Ι.Τ., η οποία συστάθηκε με την παρ. 1 του άρθρου 46 
του Ν.4314/2014 διαρθρώνεται ως προς τις αρμοδιότητες 
και τις υπηρεσιακές μονάδες της, ως ακολούθως: 

Άρθρο 1 
Σκοπός 

1. Η Ειδική Υπηρεσία Βιώσιμης Ανάπτυξης και Υποδο¬ 
μών Σ.Δ.Ι.Τ. (εφεξής: «Ειδική Υπηρεσία») είναι ανεξάρτητη 
διοικητική μονάδα επιπέδου Διεύθυνσης Υπουργείου 
και υπάγεται διοικητικά στον Ειδικό Γραμματέα Σ.Δ.Ι.Τ. 

2. Στην Ειδική Υπηρεσία ανατίθεται η άσκηση αρμο¬ 
διοτήτων Διαχειριστικής Αρχής κατά την διαχείριση 
πόρων των Ευρωπαϊκών Διαρθρωτικών και Επενδυτικών 
Ταμείων μέσω των Επιχειρησιακών Προγραμμάτων 2014- 
2020 ή άλλων εθνικών πόρων για την υλοποίηση Μέσων 
Χρηματοοικονομικής Τεχνικής, με σκοπό τη χρηματο¬ 
δότηση δράσεων βιώσιμων αναπτυξιακών επενδύσεων 
και υποδομών Σ.Δ.Ι.Τ. του Ν.3389/2005 στο πλαίσιο της 
χωρικής και αστικής ανάπτυξης, σύμφωνα με τα άρθρα 
37-45 του Κανονισμού (ΕΕ) 1303/2013. 

3. Η Ειδική Υπηρεσία ασκεί τις αρμοδιότητες της πα¬ 
ραγράφου 2, σύμφωνα με το σύστημα διαχείρισης και 
ελέγχου που εγκρίνεται σύμφωνα με την διάταξη του 
εδαφίου (δ) της παρ. 3 του άρθρου 14 του Ν.4314/2014 
και την αρχή της χρηστής δημοσιονομικής διαχείρισης. 

Αρθρο 2 
Ορισμοί 

Για τους σκοπούς της παρούσας απόφασης νόμου 
ισχύουν οι ακόλουθοι ορισμοί 

1. «Ευρωπαϊκά Διαρθρωτικά και Επενδυτικά Ταμεία» 
εφεξής «Ε.Δ.Ε.Τ.»: Τα Ευρωπαϊκά Διαρθρωτικά Ταμεία: 
α) Ευρωπαϊκό Ταμείο Περιφερειακής Ανάπτυξης (ΕΤΠΑ), 
β) Ευρωπαϊκό Κοινωνικό Ταμείο (ΕΚΤ), γ) Ταμείο Συνο¬ 
χής και τα Επενδυτικά Ταμεία: α) Ευρωπαϊκό Γεωργικό 
Ταμείο Αγροτικής Ανάπτυξης (ΕΓΤΑΑ) και β) Ευρωπαϊκό 
Ταμείο Θάλασσας και Αλιείας (ΕΤΘΑ), τα οποία λειτουρ¬ 
γούν βάσει ενός κοινού πλαισίου που ορίζεται από τους 
κανονισμούς της Ευρωπαϊκής Ένωσης. 

2. «Εταιρικό Σύμφωνο για το Πλαίσιο Ανάπτυξης 
(ΕΣΠΑ) 2014-2020», εφεξής «Ε.Σ.Π.Α.»: Το έγγραφο που 
καταρτίζεται από το Υπουργείο Ανάπτυξης και Αντα¬ 
γωνιστικότητας με τη συνεργασία των συναρμόδιων 
Υπουργείων, Περιφερειών και των λοιπών οικείων εταί¬ 
ρων, και εγκρίνεται, μετά από διάλογο, από την Επιτρο¬ 
πή των Ευρωπαϊκών Κοινοτήτων (εφεξής Επιτροπή) και 
το οποίο αποτελεί το πλαίσιο για την κατάρτιση του 
προγραμματισμού του Ευρωπαϊκού Ταμείου Περιφερει¬ 
ακής Ανάπτυξης (ΕΤΠΑ), του Ευρωπαϊκού Κοινωνικού 
Ταμείου (ΕΚΤ), του Ταμείου Συνοχής, του Ευρωπαϊκού 
Γεωργικού Ταμείου Αγροτικής Ανάπτυξης (ΕΓΤΑΑ) και 
του Ευρωπαϊκού Ταμείου Θάλασσας και Αλιείας (ΕΤΘΑ) 
για την επίτευξη των στόχων της στρατηγικής για έξυ¬ 
πνη, διατηρήσιμη και χωρίς αποκλεισμούς ανάπτυξη. 

3. «Επιχειρησιακό Πρόγραμμα», εφεξής «Ε.Π.»: Έγγρα¬ 
φο το οποίο καταρτίζεται από τα αρμόδια Υπουργεία, 
Περιφέρειες και τους λοιπούς αρμόδιους εταίρους και 
εγκρίνεται από την Επιτροπή και το οποίο καθορίζει 
μία αναπτυξιακή στρατηγική που θα επιτευχθεί με τη 
συνδρομή ενός ή περισσοτέρων Ε.Δ.Ε.Τ. 

4. «Αξονας Προτεραιότητας», εφεξής «Α.Π.»: Κάθε προ¬ 
τεραιότητα της στρατηγικής στο πλαίσιο του ΕΠ που 
έχει συγκεκριμένους μετρήσιμους ποσοτικούς και ποι¬ 
οτικούς στόχους. 

5. «Πράξη»: έργο, σύμβαση, δράση ή ομάδα έργων που 
επιλέγονται από τη διαχειριστική αρχή των οικείων προ¬ 
γραμμάτων ή υπό την ευθύνη της, η οποία συμβάλλει 
στην επίτευξη των στόχων της σχετικής προτεραιό¬ 
τητας ή των σχετικών προτεραιοτήτων στο πλαίσιο 
των μέσων χρηματοοικονομικής τεχνικής, η πράξη συ- 
νίσταται στις χρηματοδοτικές συνεισφορές από ένα 
πρόγραμμα σε μέσα χρηματοοικονομικής τεχνικής και 
στη συνακόλουθη χρηματοδοτική υποστήριξη που πα¬ 
ρέχουν τα εν λόγω μέσα. 

6. «Δικαιούχος»: δημόσιος ή ιδιωτικός φορέας και, για 
τους σκοπούς του κανονισμού για το ΕΓΤΑΑ και του 
κανονισμού ΕΤΘΑ μόνο, φυσικό πρόσωπο που έχει την 
ευθύνη για την έναρξη ή την έναρξη και την εφαρμο¬ 
γή πράξεων. Στο πλαίσιο των καθεστώτων κρατικών 
ενισχύσεων, ο φορέας που λαμβάνει την ενίσχυση ενώ 
στο πλαίσιο των μέσων χρηματοοικονομικής τεχνικής 
ο Φορέας Εφαρμογής του Μέσου Χρηματοοικονομικής 
Τεχνικής ή το Ταμείο Χαρτοφυλακίου, κατά περίπτωση. 


7. «Μέσα χρηματοοικονομικής τεχνικής»: χρηματοδο¬ 
τικά μέσα για χρηματοδοτική ενίσχυση, σε συμπληρω¬ 
ματική βάση, από τον προϋπολογισμό, με στόχο την 
υλοποίηση ενός ή περισσότερων συγκεκριμένων στόχων 
πολιτικής της Ένωσης. Τα μέσα αυτά είναι δυνατόν να 
έχουν τη μορφή επενδύσεων μετοχικού ή οιονεί Μετο¬ 
χικού Κεφαλαίου, δανείων ή εγγυήσεων ή άλλων μέσων 
επιμερισμού κινδύνου, και να συνδυάζονται, εφόσον εν- 
δείκνυται, με επιδοτήσεις. 

8. «Ταμείο Χαρτοφυλακίου»: Κεφάλαιο που συστήνεται 
με στόχο να συνεισφέρει στήριξη από πόρους Ε.Δ.Ε.Τ. 
που θα διαθέσουν Ε.Π. ή εθνικούς πόρους σε Φορείς 
Εφαρμογής Μέσων Χρηματοοικονομικής Τεχνικής. 

9. «Συμφωνία Χρηματοδότησης»: Η σύμβαση που θα 
συναφθεί μεταξύ της Ελληνικής Δημοκρατίας και του 
Διαχειριστή του Ταμείου Χαρτοφυλακίου, 

10. «Διαχειριστής Ταμείου Χαρτοφυλακίου»: Ο Φορέας 
που θα αναλάβει, σύμφωνα με τα ορισθησόμενα στην 
πράξη σύσταση του Ταμείου Χαρτοφυλακίου και την 
Συμφωνία Χρηματοδότησης, την διαχείριση και λει¬ 
τουργία του Ταμείου. Διαχειριστής του Ταμείου Χαρ¬ 
τοφυλακίου δύναται να ορισθεί η Ευρωπαϊκή Τράπεζα 
Επενδύσεων. 

11. «Φορείς Εφαρμογής των Μέσων Χρηματοοικονο¬ 
μικής Τεχνικής»: Φορείς, συμπεριλαμβανομένων ενδιά¬ 
μεσων χρηματοδοτικών οργανισμών, όπως τα ταμεία 
αστικής ανάπτυξης, οι οποίοι επενδύουν σε συμπράξεις 
Σ.Δ.Ι.Τ. και σε άλλα έργα βιώσιμης ανάπτυξης, περιλαμ- 
βανομένης της αστικής ανάπτυξης, που χρηματοδοτού¬ 
νται από Μέσα Χρηματοοικονομικής Τεχνικής. 

12. «Συμπράξεις Δημόσιου-Ιδιωτικού Τομέα» (εφεξής 
Σ.Δ.Ι.Τ.)»: Κάθε μορφή συνεργασίας μεταξύ φορέων του 
δημόσιου και του ιδιωτικού τομέα του Ν.3389/2005 με 
σκοπό την βελτίωση της υλοποίησης επενδύσεων σε 
έργα υποδομών ή άλλους τύπους πράξεων που παρέ¬ 
χουν δημόσιες υπηρεσίες, μέσω επιμερισμού των κιν¬ 
δύνων, αξιοποίησης εμπειρίας και τεχνογνωσίας του 
ιδιωτικού τομέα ή πρόσθετων πηγών χρηματοδότησης. 

13. «Τελικός Αποδέκτης»: Νομικό ή φυσικό πρόσωπο 
που λαμβάνει χρηματοδοτική υποστήριξη από ένα Μέσο 
Χρηματοοικονομικής Τεχνικής. 

14. «Κανονισμός»: Ο υπ’ αριθμ. 1303/2013 Κανονισμός 
(ΕΕ) του Συμβουλίου της 17.12.2013 «περί καθορισμού 
κοινών διατάξεων για το Ευρωπαϊκό Ταμείο Περιφερει¬ 
ακής Ανάπτυξης, το Ευρωπαϊκό Κοινωνικό Ταμείο, το 
Τ αμείο Συνοχής, το Ευρωπαϊκό Γ εωργικό Τ αμείο Αγρο¬ 
τικής Ανάπτυξης και το Ευρωπαϊκό Ταμείο Θάλασσας 
και Αλιείας και περί καθορισμού γενικών διατάξεων 
για το Ευρωπαϊκό Ταμείο Περιφερειακής Ανάπτυξης, 
το Ευρωπαϊκό Κοινωνικό Ταμείο, το Ταμείο Συνοχής 
και το Ευρωπαϊκό Ταμείο Θάλασσας και Αλιείας και για 
την κατάργηση του Κανονισμού (ΕΚ) αριθμ. 1083/2006.», 
όπως εκάστοτε ισχύει. 

15. «Σύστημα Διαχείρισης και Ελέγχου» εφεξής Σ.Δ.Ε.: 
το Σ.Δ.Ε. είναι ένα σύνολο διοικητικών αρχών που βρί¬ 
σκονται σε αλληλεξάρτηση, διαρθρωμένων με συγκε¬ 
κριμένη οργανωτική δομή, οι οποίες αναπτύσσουν επί 
μέρους δραστηριότητες με αντικειμενικό σκοπό τη χρη¬ 
στή δημοσιονομική διαχείριση των πόρων. 

16. «Ολοκληρωμένο Πληροφοριακό Σύστημα» εφεξής 
Ο.Π.Σ.: το πληροφοριακό σύστημα του Υπουργείου Ανά¬ 
πτυξης και Ανταγωνιστικότητας, όπου καταχωρίζονται 
τα δεδομένα που αφορούν στο Ε.Σ.Π.Α. και άλλα ανα¬ 
πτυξιακά προγράμματα. 

Άρθρο 3 

Διάρθρωση Ειδικής Υπηρεσίας 

Η Ειδική Υπηρεσία Βιώσιμης Ανάπτυξης και Υποδομών 
Σ.Δ.Ι.Τ. συγκροτείται από: 

Τρεις (3) Μονάδες, επιπέδου Τμήματος Διεύθυνσης 
Υπουργείου: 

Α. Προγραμματισμού και Αξιολόγησης του Μέσου Χρη¬ 
ματοοικονομικής Τεχνικής. 

Β. Παρακολούθησης του Μέσου Χρηματοοικονομικής 
Τ εχνικής. 

Γ. Οργάνωσης - Υποστήριξης. 

Αρθρο 4 

Αρμοδιότητες Ειδικής Υπηρεσίας 

Οι αρμοδιότητες της Ειδικής Υπηρεσίας Βιώσιμης Ανά¬ 
πτυξης και Υποδομών Σ.Δ.Ι.Τ. κατανέμονται μεταξύ των 
Μονάδων της ως εξής: 

I. ΜΟΝΑΔΑ Α: Προγραμματισμού και Αξιολόγησης των 
Μέσων Χρηματοοικονομικής τεχνικής. 

Η Μονάδα Α της Ειδικής Υπηρεσίας έχει τις ακόλουθες 
αρμοδιότητες: 

(ί) Εξετάζει την συμβατότητα της Επενδυτικής Στρα¬ 
τηγικής του Ταμείου Χαρτοφυλακίου που θα ιδρυθεί για 
την υλοποίηση των Μέσων Χρηματοοικονομικής Τεχνι¬ 
κής, με τους εφαρμοστέους κανόνες του ευρωπαϊκού 
ενωσιακού και εθνικού δικαίου και τους στόχους, τις 
προτεραιότητες των Ε.Π. που συνεισφέρουν πόρους 
Ε.Δ.Ε.Τ. στο Ταμείο Χαρτοφυλακίου, τις ανάγκες εφαρ¬ 
μογής των μέτρων της ασκούμενης πολιτικής στους 
τομείς παρέμβασης, για τις οποίες συνεργάζεται με τις 
επιτελικές δομές των Υπουργείων, και ελλείψει αυτών, 
με τις αρμόδιες υπηρεσίες των Υπουργείων. 

(ϋ) Διασφαλίζει, για τις πράξεις που εμπεριέχουν στή¬ 
ριξη από Ε.Π. σε Μέσα Χρηματοοικονομικής Τεχνικής, 
ότι κατά τη διάρκεια τόσο της διαδικασίας αξιολόγησης 
και επιλογής της πράξης όσο και της διαδικασίας σύ¬ 
στασης και εφαρμογής των Μέσων Χρηματοοικονομικής 
Τεχνικής, η πράξη συνάδει με τους εφαρμοστέους κανό¬ 
νες του ευρωπαϊκού ενωσιακού και εθνικού δικαίου, το 
σχετικό Ε.Π. και τη σχετική Συμφωνία Χρηματοδότησης. 

(ϋί) Διασφαλίζει ότι η Συμφωνία Χρηματοδότησης 
περιλαμβάνει διατάξεις σχετικά με τις απαιτήσεις λο¬ 
γιστικού ελέγχου και τη διαδρομή ελέγχου σύμφωνα 
με το σημείο 1 στοιχείο ε) του παραρτήματος IV του 
Κανονισμού. 

(ίν) Εξετάζει την πρόσκληση εκδήλωσης ενδιαφέ¬ 
ροντος του Διαχειριστή του Ταμείου Χαρτοφυλακίου 
για την επιλογή των Φορέων Εφαρμογής των Μέσων 
Χρηματοοικονομικής Τεχνικής, ως προς την συμφωνία 
της με τους εφαρμοστέους κανόνες του εθνικού και 
του ευρωπαϊκού ενωσιακού δικαίου, ιδίως αυτούς των 
Κανονισμών (ΕΕ) 1303/2013 και του άρθρου 7 του Κανο¬ 
νισμού (ΕΕ) 480/2014, αλλά και τους στόχους των Α.Π. 
των Ε.Π. που συνεισφέρουν πόρους Ε.Δ.Ε.Τ. στο Ταμείο 
Χαρτοφυλακίου. Το Επενδυτικό Συμβούλιο του Ταμείου 
Χαρτοφυλακίου, λαμβάνει υπόψη τη γνώμη της Ειδικής 
Υπηρεσίας στο πλαίσιο της έγκρισης της πρόσκλησης 
εκδήλωσης ενδιαφέροντος. Στη φάση εξέτασης και 
πριν την έγκριση από το Επενδυτικό Συμβούλιο της 
πρόσκλησης εκδήλωσης ενδιαφέροντος υποβάλλονται 
από τον Διαχειριστή του Ταμείου Χαρτοφυλακίου και οι 
ελάχιστες απαιτήσεις που πρέπει να περιλαμβάνουν οι 
Επιχειρησιακές Συμφωνίες που συνάπτονται μεταξύ του 


Ταμείου Χαρτοφυλακίου και των Φορέων Εφαρμογής 
Τ ων Μέσων Χρηματοοικονομικής Τ εχνικής. 

(ν) Καταρτίζει το σχέδιο αξιολόγησης για τα Μέσα 
Χρηματοοικονομικής Τεχνικής, σύμφωνα με τις κατευ¬ 
θύνσεις της Ε.Α.Σ. και το υποβάλλει για έγκριση στα 
αρμόδια όργανα. 

(νί) Διενεργεί την επικαιροποίηση της εκ των προτέ- 
ρων αξιολόγησης (θχ βπΙθ 355θ55πΐθηΙ) που προβλέπεται 
στο άρθρο 37 παρ. 2 του Κανονισμού. 

(νϋ) Διενεργεί τις αξιολογήσεις των Μέσων Χρημα¬ 
τοοικονομικής Τεχνικής, σύμφωνα με το εγκεκριμένο 
σχέδιο αξιολόγησης και με τις κατευθύνσεις της Ε.Α.Σ. 
και λαμβάνει τα κατάλληλα μέτρα για την αξιοποίηση 
των συμπερασμάτων τους. 

(νϋϊ) Παρουσιάζει τα αποτελέσματα των αξιολογήσεων 
στην Επιτροπή Παρακολούθησης κάθε Ε.Π. του συνει¬ 
σφέρει πόρους Ε.Δ.Ε.Τ. στο Ταμείο Χαρτοφυλακίου, τα 
διαβιβάζει στην Ευρωπαϊκή Επιτροπή και τα αναρτά 
στην ιστοσελίδα της Ειδικής Υπηρεσίας. 

(ίχ) Υποστηρίζει το έργο των Επιτροπών Παρακολού¬ 
θησης των Ε.Π. που συνεισφέρουν πόρους Ε.Δ.Ε.Τ. στο 
Ταμείο Χαρτοφυλακίου, παρέχοντας σε αυτές τα απα¬ 
ραίτητα στοιχεία για την εκτέλεση των καθηκόντων 
τους, και ιδίως δεδομένα που αφορούν την πρόοδο 
του Ταμείου Χαρτοφυλακίου ως προς την επίτευξη των 
στόχων του σχετικά με την χρηματοδότηση έργων βι¬ 
ώσιμης ανάπτυξης και υποδομών Σ.Δ.Ι.Τ. και προβαίνει 
στην λήψη των κατάλληλων μέτρων για την εφαρμογή 
των αποφάσεων των Επιτροπών Παρακολούθησης. 

(χ) Συντάσσει τις αναγκαίες αναφορές για την προε¬ 
τοιμασία της ετήσιας επανεξέτασης κάθε Ε.Π. που συ¬ 
νεισφέρει πόρους Ε.Δ.Ε.Τ στο Ταμείο Χαρτοφυλακίου, 
ενημερώνει την αρμόδια Επιτροπή Παρακολούθησης για 
τα αποτελέσματά της και παρακολουθεί την εξέλιξη 
ενδεχόμενων παρατηρήσεων και σχολίων της Ευρω¬ 
παϊκής Επιτροπής. 

(χί) Συνεργάζεται με την Ε.Α.Σ. και την Ευρωπαϊκή Επι¬ 
τροπή και παρέχει σε αυτές κάθε πληροφορία που ζη¬ 
τείται σε θέματα αρμοδιότητας της Ειδικής Υπηρεσίας. 

(χϋ) Εκπροσωπεί τη χώρα στα αρμόδια όργανα της 
Ευρωπαϊκής Ένωσης σε θέματα που αφορούν Μέσα 
Χρηματοοικονομικής Τεχνικής που χρηματοδοτούν έργα 
βιώσιμης ανάπτυξης και υποδομών Σ.Δ.Ι.Τ. και λειτουργεί 
ως σύνδεσμος με την αρμόδια Διεύθυνση της Ευρωπα¬ 
ϊκής Επιτροπής για έργα/δράσεις Σ.Δ.Ι.Τ. που χρηματο¬ 
δοτούνται είτε από Μέσα Χρηματοοικονομικής Τεχνικής 
είτε από πόρους Ε.Δ.Ε.Τ. 

(χίϋ)Έχει την ευθύνη για τη διαχείριση κινδύνων που 
δύνανται να προέλθουν από σημαντικές τροποποιήσεις 
των διαδικασιών του εγκεκριμένου Σ.Δ.Ε., της οργάνω¬ 
σης και στελέχωσης της Εδικής Υπηρεσίας, των αρμο¬ 
διοτήτων και της κατανομής τους στις Μονάδες της και 
εισηγείται στον Προϊστάμενο της Ειδικής Υπηρεσίας 
διορθωτικά μέτρα για την αντιμετώπιση προβλημάτων 
που τυχόν παρουσιάζονται κατά τη διαδικασία διαχεί¬ 
ρισης κινδύνων. 

(χίν) Συνδράμει τα αρμόδια όργανα των Διαχειριστικών 
Αρχών που έχουν την ευθύνη, συντονισμού της εφαρ¬ 
μογής τυχόν μέτρων πρόληψης και καταπολέμησης της 
απάτης, σύμφωνα με τα οριζόμενα στο άρθρο 52 του 
Ν. 4314/2014 και τους κανόνες του εγκεκριμένου Σ.Δ.Ε. 

(χν) Συνδράμει στην εξέταση τυχόν καταγγελιών, στο 
πλαίσιο του μηχανισμού υποδοχής και εξέτασης καταγ- 

γελιών που αφορούν σε συγχρηματοδοτούμενα έργα 
της προγραμματικής περιόδου 2014-2020, ο οποίος τί¬ 
θεται σε εφαρμογή με τη συνεργασία με τις αρμόδιες 
Διοικητικές και Δικαστικές Αρχές. 

(χνί) Συνεργάζεται με τις Διαχειριστικές Αρχές των 
Ε.Π. που συνεισφέρουν πόρους Ε.Δ.Ε.Τ. στο Ταμείο 
Χαρτοφυλακίου για την υποβολή εισήγησης προς την 
αρμόδια Επιτροπή Παρακολούθησης σχετικά με την επι- 
καιροποίηση ή αναθεώρηση της μεθοδολογίας και των 
κριτηρίων επιλογής των πράξεων που χρηματοδοτούν 
τα Μέσα Χρηματοοικονομικής Τεχνικής, σύμφωνα με 
τους Α.Π., τους θεματικούς στόχους και τις επενδυτικές 
προτεραιότητες του αντιστοίχου Ε.Π. 

(χνϋ) Γνωμοδοτεί προς το Επενδυτικό Συμβούλιο του 
Ταμείου Χαρτοφυλακίου σχετικά με την συμβατότητα 
των προσκλήσεων υποβολής επενδυτικών προτάσεων 
που εκδίδουν οι Φορείς Εφαρμογής των Μέσων Χρημα¬ 
τοοικονομικής Τεχνικής με τους εφαρμοστέους κανόνες 
το ευρωπαϊκού ενωσιακού και εθνικού δικαίου, ιδίως 
των Κανονισμών (ΕΕ) 1303/2013 και 480/2014, καθώς 
και με τους στόχους και τις επιλεξιμότητες των Α.Π. 
των Ε.Π. που συνεισφέρουν πόρους Ε.Δ.Ε.Τ. στο Ταμείο 
Χαρτοφυλακίου, λαμβάνοντας υπόψη τους ειδικότερους 
στόχους και δείκτες που πρέπει να επιτευχθούν μέσω 
του κάθε Α.Π. 

(χνϋί) Συμμετέχει, με εκπρόσωπο που ορίζεται από τον 
Ειδικό Γραμματέα Σ.Δ.Ι.Τ., στις Επενδυτικές Επιτροπές 
των Φορέων Εφαρμογής των Μέσων Χρηματοοικο¬ 
νομικής Τεχνικής για την αξιολόγηση των επενδυτι¬ 
κών προτάσεων που υποβάλλονται, σύμφωνα με την 
εγκεκριμένη μεθοδολογία και τα εγκεκριμένα κριτήρια 
προσδιορισμού και αξιολόγησης έργων βιώσιμης αστι¬ 
κής ανάπτυξης και υποδομών Σ.Δ.Ι.Τ. που καθορίζονται 
στο Επιχειρησιακό Σχέδιο του Φορέα Εφαρμογής του 
Μέσου Χρηματοοικονομικής Τεχνικής. Ο εκπρόσωπος 
της Ειδικής Υπηρεσίας γνωμοδοτεί αποκλειστικά ως 
προς την επιλεξιμότητα των επενδυτικών προτάσεων 
που αξιολογεί η Επενδυτική Επιτροπή με τους κανό¬ 
νες του ευρωπαϊκού ενωσιακού και εθνικού δικαίου και 
τους θεματικούς στόχους των Α.Π. και τις επενδυτικές 
προτεραιότητας του αντιστοίχου Ε.Π. 

(χίχ) Μεριμνά για την έκδοση των αποφάσεων ένταξης 
των πράξεων που συνεισφέρουν πόρους Ε.Δ.Ε.Τ. στο 
Ταμείο Χαρτοφυλακίου από τα αντίστοιχα Ε.Π. και, σε 
συνεργασία με την Μονάδα Β, για την τροποποίηση ή 
ανάκληση των αποφάσεων αυτών. Επίσης έχει την ευ¬ 
θύνη για την καταχώριση των απαραίτητων στοιχείων 
των παραπάνω αποφάσεων ανά Ε.Π. στο Ο.Π.Σ. και τη 
δημοσίευσή τους στην ιστοσελίδα της Διαχειριστικής 
Αρχής του οικείου Ε.Π. 

(χχ) Εισηγείται την εκπόνηση μελετών, ερευνών, 
εμπειρογνωμοσυνών και άλλων έργων, σχετικών με 
τα αντικείμενα της μονάδας και μεριμνά για την ορθή 
υλοποίησή τους. 

(χχί)Έχει την ευθύνη για την ακρίβεια, την ποιότητα 
και πληρότητα των στοιχείων που καταχωρεί στο Ο.Π.Σ., 
σύμφωνα με το εγκεκριμένο Σ.Δ.Ε. 

(χχϋ) Έχει την ευθύνη τήρησης αρχείων αντίστοιχων 
των θεμάτων αρμοδιοτήτων της. 

II. ΜΟΝΑΔΑ Β: Παρακολούθησης των Μέσων Χρημα¬ 
τοοικονομικής Τ εχνικής 

Η Μονάδα Β της Ειδικής Υπηρεσίας έχει τις ακόλουθες 
αρμοδιότητες: 


(ί) Παρακολουθεί την πορεία υλοποίησης των Μέσων 
Χρηματοοικονομικής Τεχνικής, ώστε να προκύπτει βά¬ 
σιμη βεβαιότητα ότι η εφαρμογή του: 

- συνάδει με τις ρυθμίσεις των Κανονισμών των 
Ε.Δ.Ε.Τ., ιδίως αυτών των Κανονισμοί (ΕΕ) 1303/2013 και 
480/2014, καθώς και με τους κανόνες περί κρατικών 
ενισχύσεων, 

- επιδιώκει τους σκοπούς των Μέσων Χρηματοοικο¬ 
νομικής Τεχνικής, ιδίως όσον αφορά την υλοποίηση 
επενδύσεων βιώσιμης αστικής ανάπτυξης και υποδομών 
Σ.Δ.Ι.Τ. και επιτυγχάνει τους στόχους της Επενδυτικής 
Στρατηγικής του Ταμείου Χαρτοφυλακίου αλλά και των 
Α.Π. των Ε.Π. που συνεισφέρουν πόρους Ε.Δ.Ε.Τ. στο 
Ταμείο Χαρτοφυλακίου, 

- τηρεί τους όρους των νομικών και συμβατικών απαι¬ 
τήσεων που διέπουν την υλοποίηση του Μέσου Χρημα¬ 
τοοικονομικής Τεχνικής. 

(ϋ) Παρακολουθεί και εξετάζει κάθε περιοδική ή τα¬ 
κτική έκθεση παρακολούθησης της υλοποίησης των 
Μέσων Χρηματοοικονομικής Τεχνικής, που συντάσσει 
και υποβάλλει προς την Ειδική Υπηρεσία ο Διαχειριστής 
του Ταμείου Χαρτοφυλακίου, σύμφωνα με τους όρους 
της Συμφωνίας Χρηματοδότησης. 

(μι) Υποβάλλει προς την Ευρωπαϊκή Επιτροπή την Ειδι- 
κήΈκθεση του άρθρου 46 του Κανονισμού, σύμφωνα με 
το υπόδειγμα του Παραρτήματος I του Κανονισμού (ΕΕ) 
821/2014, βάσει των περιοδικών και εκτάκτων εκθέσεων 
παρακολούθησης της υλοποίησης του Μέσου Χρημα¬ 
τοοικονομικής Τεχνικής, που συντάσσει ο Διαχειριστής 
του Ταμείου Χαρτοφυλακίου. 

(ίν) Γνωμοδοτεί προς το Επενδυτικό Συμβούλιο του 
Ταμείου Χαρτοφυλακίου για την έγκριση των εκθέσεων 
παρακολούθησης της υλοποίησης των Μέσων Χρημα¬ 
τοοικονομικής Τεχνικής που υποβάλλει ο Διαχειριστής 
του Ταμείου Χαρτοφυλακίου, όσον αφορά: 

α) την επίδοση των Φορέων Εφαρμογής των Μέσων 
Χρηματοοικονομικής Τεχνικής στην επενδυτική στρα¬ 
τηγική και τον προγραμματισμό, 
β) την επίτευξη των στόχων του Ταμείου Χαρτοφυ¬ 
λακίου και των Ε.Π. που συνεισφέρουν πόρους Ε.Δ.Ε.Τ. 
στο Ταμείο, 

γ) την τήρηση των κανόνων των Ε.Δ.Ε.Τ., ιδίως αυτών 
της παραγράφου 1 του άρθρου 6 του Κανονισμού (ΕΕ) 
480/2014, καθώς και όρων των εγκεκριμένων Επιχειρη¬ 
σιακών Συμφωνιών των Φορέων Εφαρμογής των Μέσων 
Χρηματοοικονομικής Τεχνικής καθώς και 
δ) την τήρηση των υποχρεώσεων του Διαχειριστή 
του Ταμείου Χαρτοφυλακίου που απορρέουν από τη 
Σύμβαση Χρηματοδότησης. 

(ν) Αναζητά κάθε άλλο στοιχείο σχετικά με την πρό¬ 
οδο της υλοποίησης των Μέσων Χρηματοοικονομικής 
Τεχνικής από τον Διαχειριστή του Ταμείου Χαρτοφυ¬ 
λακίου και τους Φορείς Εφαρμογής των Μέσων Χρη¬ 
ματοοικονομικής Τ εχνικής. 

(νί) Συνεργάζεται με τον Διαχειριστή του Ταμείου Χαρ¬ 
τοφυλακίου για την εκ μέρους του παρακολούθηση των 
Φορέων Εφαρμογής των Μέσων Χρηματοοικονομικής 
Τεχνικής και των δράσεων που αναπτύσσουν και υλο¬ 
ποιούν. 

(νϋ) Σε περίπτωση που Διαχειριστής του Ταμείου Χαρ¬ 
τοφυλακίου ορισθεί η Ευρωπαϊκή Τράπεζα Επενδύσεων, 
σύμφωνα με το άρθρο 38 παράγραφος 4 στοιχείο β) ση- 

μείο ί) του Κανονισμού, συνεργάζεται με την Μονάδα Γ 
για την ανάθεση σε επιχείρηση, που δραστηριοποιείται 
εντός κοινού πλαισίου που θεσπίζεται από την Επιτροπή 
της Ε.Ε., της διενέργειας επιτόπιων επαληθεύσεων για 
την πράξη κατά την έννοια του άρθρου 125 παράγρα¬ 
φος 4 στοιχεία α) και β) του Κανονισμού. Αν δεν έχει 
θεσπισθεί κοινό πλαίσιο από την Επιτροπή, η Μονάδα 
Β υποβάλλει τη μεθοδολογία που προτείνει για τη δι¬ 
ενέργεια επιτόπιων επαληθεύσεων για προηγούμενη 
έγκριση της Επιτροπής. 

(νίϋ) Λαμβάνει εκθέσεις των επιτόπιων επαληθεύσε¬ 
ων που διενεργούνται, σύμφωνα με την προηγούμενη 
παράγραφο και συνεργάζεται με τα αρμόδια ελεγκτικά 
όργανα για την λήψη των κατάλληλων διορθωτικών 
μέτρων, σύμφωνα με όσα ορίζονται στην Συμφωνία 
Χρηματοδότησης, τις Επιχειρησιακές Συμφωνίες των 
Φορέων Εφαρμογής των Μέσων Χρηματοοικονομικής 
Τεχνικής και το εγκεκριμένο Σ.Δ.Ε. 

(ίχ) Διασφαλίζει ότι διενεργούνται διαχειριστικές 
επαληθεύσεις καθ' όλη τη διάρκεια της περιόδου προ¬ 
γραμματισμού και κατά τη διάρκεια της σύστασης και 
εφαρμογής των Μέσων Χρηματοοικονομικής τεχνικής, 
σύμφωνα με το άρθρο 125 παράγραφος 4 του Κανονι¬ 
σμού και σύμφωνα με το άρθρο 58 παράγραφοι 1 και 
2 του Κανονισμού (ΕΕ) 1305/2013 (ΕΕ Ι_ 347/20.12.2013). 

(χ) Τηρεί αρχεία στο Ο.Π.Σ. για τις διαχειριστικές ή 
επιτόπιες επαληθεύσεις που πραγματοποιούνται και για 
την παρακολούθηση τυχόν ευρημάτων, σύμφωνα με τα 
πρότυπα και τις διαδικασίες του εγκεκριμένου Σ.Δ.Ε. 

(χί) Συνεργάζεται με την Μονάδα Α για την τροποποί¬ 
ηση ή ανάκληση των αποφάσεων ένταξης των πράξεων 
των επιμέρους Ε.Π. που συνεισφέρουν πόρους Ε.Δ.Ε.Τ. 
στο Ταμείο Χαρτοφυλακίου. 

(χϋ) Διασφαλίζει ότι τα αποδεικτικά έγγραφα για τις 
δαπάνες που δηλώνονται ως επιλέξιμες: 

α) τηρούνται για την πράξη από τους Φορείς Εφαρ¬ 
μογής των Μέσων Χρηματοοικονομικής Τεχνικής, ή 
τον Διαχειριστή του Ταμείου Χαρτοφυλακίου, για να 
υπάρχουν αποδεικτικά στοιχεία σχετικά με τη χρήση 
των κεφαλαίων για τους σκοπούς για τους οποίους 
προορίζονται, τη συμμόρφωση με τους εφαρμοστέους 
κανόνες του ευρωπαϊκού ενωσιακού και εθνικού δικαίου 
και την εκπλήρωση των κριτηρίων και όρων για τη χρη¬ 
ματοδότηση που χορηγείται στο πλαίσιο των σχετικών 
προγραμμάτων, 

β) είναι διαθέσιμα για τον έλεγχο της νομιμότητας 
και της κανονικότητας των δαπανών που δηλώνονται 
στην Επιτροπή και 

γ) περιλαμβάνουν κατ’ ελάχιστον τα στοιχεία της πα¬ 
ραγράφου 1, στοιχείο ε) του άρθρου 9 του Κανονισμού 
(ΕΕ) 480/2014. 

(χίϋ) Διασφαλίζει ότι οι Φορείς Εφαρμογής των Μέσων 
Χρηματοοικονομικής Τεχνικής τηρούν τα κατάλληλα 
στοιχεία, σχετικά με τη χρήση των τόκων και άλλων 
εσόδων που δημιουργούνται από τη χρήση των πόρων 
Ε.Δ.Ε.Τ. που εισφέρονται στο Ταμείο Χαρτοφυλακίου, 
σύμφωνα με το άρθρο 43 του Κανονισμού. 

(χίν) Τηρεί φάκελο υλοποίησης του κάθε Μέσου Χρημα¬ 
τοοικονομικής Τεχνικής, όπου καταχωρεί τις εκθέσεις προ¬ 
όδου και κάθε άλλη πληροφορία ή έγγραφο που υποβάλ¬ 
λεται από τον Διαχειριστή του Ταμείου Χαρτοφυλακίου. 

(χν) Εισηγείται την εκπόνηση μελετών, ερευνών, 
εμπειρογνωμοσυνών και άλλων έργων, σχετικών με 


τα αντικείμενα της μονάδας και μεριμνά για την ορθή 
υλοποίησή τους. 

(χνί)Έχει την ευθύνη για την ακρίβεια, την ποιότητα 
και πληρότητα των στοιχείων που καταχωρεί στο Ο.Π.Σ., 
σύμφωνα με το εγκεκριμένο Σ.Δ.Ε. 

(χνϋ) Έχει την ευθύνη τήρησης αρχείων αντίστοιχων 
των θεμάτων αρμοδιοτήτων της. 

III. ΜΟΝΑΔΑ Γ: Οργάνωσης - Υποστήριξης 

Η Μονάδα Γ της Ειδικής Υπηρεσίας έχει τις ακόλουθες 
αρμοδιότητες: 

(ί) Καταρτίζει την στρατηγική επικοινωνίας των Μέσων 
Χρηματοοικονομικής Τεχνικής, καθώς και κάθε τροπο¬ 
ποίηση αυτής και συνεργάζεται με την Μονάδα Α για 
την υποβολή της σχετικής εισήγησης στον Προϊστάμενο 
της Ειδικής Υπηρεσίας για την έγκριση της στρατηγικής 
επικοινωνίας, σύμφωνα με τις κατευθύνσεις της Ε.Α.Σ. 

(ϋ) Οργανώνει και παρακολουθεί τις ενέργειες πληρο¬ 
φόρησης και επικοινωνίας των Μέσων Χρηματοοικονο¬ 
μικής Τεχνικής και των δράσεων της Ειδικής Υπηρεσίας, 
στη βάση της ισχύουσας στρατηγικής επικοινωνίας, με 
στόχο την, όσο το δυνατόν, ευρύτερη διάδοση πλη¬ 
ροφοριών προς τους δυνητικούς τελικούς αποδέκτες 
για τις ευκαιρίες χρηματοδότησής τους από τα Μέσο 
Χρηματοοικονομικής Τεχνικής και προς τους δικαιού- 
χους/ωφελούμενους για τις ωφέλειες που μπορούν να 
αποκομίσουν από τις δράσεις του. 

(ϊϋ) Καταρτίζει το πρόγραμμα ενεργειών τεχνικής βοή¬ 
θειας της Ειδικής Υπηρεσίας, που χρηματοδοτείται από 
εθνικούς πόρους και πόρους κάθε Ε.Π. που συνεισφέρει 
πόρους Ε.Δ.Ε.Τ. στο Τ αμείο Χαρτοφυλακίου, στη βάση 
των προτάσεων των επιμέρους Μονάδων και μεριμνά 
για την υποβολή του προς έγκριση στον Υπουργό Οι¬ 
κονομίας, Υποδομών, Ναυτιλίας & Τουρισμού. 

(ίν) Εκτελεί τα έργα του εγκεκριμένου προγράμματος 
ενεργειών τεχνικής βοήθειας της Ειδικής Υπηρεσίας, ως 
δικαιούχος. Πραγματοποιεί τις πληρωμές των δαπανών 
της τεχνικής βοήθειας μέσω του Π.Δ.Ε. και του τραπε¬ 
ζικού συστήματος. 

(ν) Μεριμνά για την υποβολή Μηνιαίων Δελτίων έρ¬ 
γου Τεχνικής Βοήθειας, στην Ειδική Υπηρεσία Στρα¬ 
τηγικής Σχεδιασμού και Αξιολόγησης (ΕΥΣΣΑ), για τα 
συγχρηματοδοτούμενα έργα αρμοδιότητας της Ειδικής 
Υπηρεσίας. 

(νί) Μεριμνά, σε συνεργασία με την Μονάδα Β για την 
σύναψη της σχετικής σύμβασης με την επιχείρηση που 
θα αναλάβει τη διενέργεια επιτόπιων επαληθεύσεων 
για την πράξη κατά την έννοια του άρθρου 125 παρά¬ 
γραφος 4 στοιχεία α) και β) του Κανονισμού, σύμφωνα 
με τα οριζόμενα στην παράγραφο II, στοιχείο (νϋ) του 
παρόντος άρθρου. 

(νϋ) Οργανώνει και λειτουργεί το Γ ραφείο Ο.Π.Σ., το 
οποίο σε συνεργασία με την αντίστοιχη υπηρεσία της 
Ε.Α.Σ., έχει την ευθύνη για την ορθή και απρόσκοπτη 
λειτουργία του Ο.Π.Σ. στην Ειδική Υπηρεσία και παρέχει 
υποστήριξη προς τους χρήστες και τους δικαιούχους 
για την ορθή χρήση και λειτουργία του. Παρέχει τεχνική 
υποστήριξη και εκπαίδευση στο προσωπικό της Ειδικής 
Υπηρεσίας για τη λειτουργία του εξοπλισμού και του 
λογισμικού. 

(νίϋ) Υποστηρίζει την καταχώριση στο Κεντρικό Ηλε¬ 
κτρονικό Μητρώο Δημοσίων Συμβάσεων (ΚΗΜΔΗΣ), των 
συμβάσεων που συνάπτει η Ειδική Υπηρεσία. 

(ίχ)Έχει την υπεύθυνη για την ανάληψη προκαταβολών 
μέχρι ποσού χιλίων πεντακοσίων ευρώ (1.500 €), για 
δαπάνες μικρής κλίμακας, όπως λειτουργικές δαπάνες, 
μετακινήσεις, μικρές προμήθειες και λοιπά έξοδα μη 
προσδιοριζόμενα επακριβώς εκ των προτέρων. 

(χ) Ασκεί την ταμειακή διαχείριση του λογαριασμών 
που τηρούνται στην ΤτΕ, πραγματοποιώντας τόσο την 
εκκαθάριση της δαπάνης όσο και την έκδοση και ηλε¬ 
κτρονική εκτέλεση της εντολής πληρωμής. 

(χϊ) Έχει την ευθύνη, με ορισμό υπευθύνου, για την 
νομιμότητα και κανονικότητα της δαπάνης και της κα¬ 
τάρτισης της εντολής πληρωμής. 

(χϋ) Τηρεί ηλεκτρονικό και ψυσικό αρχείο (ψάκελο 
έργου) για τις δαπάνες που διενεργεί η Μονάδα Γ για 
λογαριασμό της Ειδικής Υπηρεσίας με όλα τα απαραί¬ 
τητα δικαιολογητικά, για την ανάγκη δειγματοληπτικού 
ελέγχου ή προσκόμισης στο Ελεγκτικό Συνέδριο. 

(χίϋ) Υποστηρίζει το προσωπικό της Ειδικής Υπηρεσίας, 
στη χρήση της επιχειρησιακής πλατφόρμας ΔΙΑΥΛΟΣ 
και του συστήματος ανάρτησης αποφάσεων ΔΙΑΥΓΕΙΑ. 

(χίν) Οργανώνει και τηρεί βιβλιοθήκη εργαλείων, με¬ 
λετών, στοιχείων και απαραίτητων βοηθημάτων για τις 
ανάγκες της Ειδικής Υπηρεσίας. 

(χν) Χειρίζεται τα θέματα που αφορούν στην υλικοτε- 
χνική υποδομή, το προσωπικό και την εκπαίδευσή του, 
κατόπιν διαπίστωσης αναγκών και σχετικών αιτημάτων 
των Μονάδων Α και Β και ειδικότερα τα διοικητικά, οικο¬ 
νομικά και τα θέματα οργάνωσης της Ειδικής Υπηρεσίας. 

(χνί) Οργανώνει την εκπαίδευση του προσωπικού, κα¬ 
τόπιν διαπίστωσης αναγκών και σχετικών αιτημάτων 
των επιμέρους Μονάδων, σε θέματα που άπτονται των 
αρμοδιοτήτων της Ειδικής Υπηρεσίας. 

(χνϋ) Οργανώνει και παρακολουθεί τη διαδικασία 
ανάθεσης μελετών, ερευνών, εμπειρογνωμοσυνών που 
υλοποιούνται από τις επιμέρους μονάδες της Ειδικής 
Υπηρεσίας. 

(χνίϋ) Υποστηρίζει την οργάνωση των τεχνικών συνα¬ 
ντήσεων με την Ευρωπαϊκή Επιτροπή, το Επενδυτικό 
Συμβούλιο και τον Διαχειριστή του Ταμείου Χαρτοφυ¬ 
λακίου και τους Φορείς Εφαρμογής των Μέσων Χρημα¬ 
τοοικονομικής Τεχνικής και έχει την ευθύνη οργάνωσης 
και γραμματειακής υποστήριξης ημερίδων, τεχνικών 
συναντήσεων εργασίας που διοργανώνονται από την 
Ειδική Υπηρεσία. 

(χίχ) Τηρεί το πρωτόκολλο και το αρχείο της Ειδικής 
Υπηρεσίας, έχει την ευθύνη διακίνησης των εγγράφων 
και την εν γένει γραμματειακή υποστήριξη των μονάδων 
και του προσωπικού της. 

(χχ) Παρέχει γραμματειακή υποστήριξη στο Επενδυ¬ 
τικό Συμβούλιο του Ταμείου Χαρτοφυλακίου. 


(χχί)Έχει την ευθύνη τήρησης αρχείων αντίστοιχων 
των θεμάτων αρμοδιοτήτων της. 

Αρθρο 6 

Ειδικά θέματα λειτουργίας 

Για την αποτελεσματική αντιμετώπιση ειδικών θεμά¬ 
των για τα οποία απαιτείται συνδυασμένη και διατο- 
μεακή αντιμετώπιση, με απόφαση του Ειδικού Γραμ¬ 
ματέα Σ.Δ.Ι.Τ. συγκροτούνται ομάδες εργασίας υπό το 
συντονισμό του προϊσταμένου της Ειδικής Υπηρεσίας 
ή προϊσταμένου μονάδας αυτής. Στις ομάδες εργασίας 
μπορούν να συμμετέχουν και εξειδικευμένα στελέχη 
από φορείς της Γ ενικής Κυβέρνησης, εκτός της Ειδικής 
Υπηρεσίας. 

Αρθρο 7 

Στελέχωση της Ειδικής Υπηρεσίας 

1. Το προσωπικό των Μονάδων της Ειδικής Υπηρεσίας 
ανέρχεται σε δώδεκα (12) στελέχη και κατανέμεται ως 
εξής: 

Α. Κατηγορία Πανεπιστημιακής Εκπαίδευσης (Π.Ε.), 
συμπεριλαμβανομένου και του Εδικού Επιστημονικού 
Προσωπικού και δικηγόρων υπηρετούντων με σχέση 
έμμισθη εντολής: Δέκα (10) στελέχη με εμπειρία σε 
τεχνικές χρηματοδότησης με Μέσα Χρηματοοικονομι¬ 
κής Τεχνικής, στη διαχείριση Ε.Δ.Ε.Τ. και σε συμβάσεις 
Σ.Δ.Ι.Τ. του Ν.3389/2005 ή συμβάσεις παραχώρησης. 

Β. Κατηγορία Τεχνολογικής Εκπαίδευσης (Τ.Ε.):Ένα 
(1) στέλεχος με ειδικότητα πληροφορικής. 

Γ. Κατηγορία Δευτεροβάθμιας Εκπαίδευσης (Δ.Ε.):Ένα 
(1) στέλεχος. 

2. Γ ια τη στελέχωση των Μονάδων της Ειδικής Υπη¬ 
ρεσίας εφαρμόζονται οι διατάξεις του Κεφαλαίου Θ 
του Ν.4314/2014. 

3. Γ ια τον ορισμό του προϊσταμένου της Ειδικής Υπη¬ 
ρεσίας και των Μονάδων Α, Β και Γ αυτής εφαρμόζεται 
το άρθρο 39 του Ν.4314/2014. 

4. Απόντος ή κωλυόμενου του Προϊσταμένου της Ει¬ 
δικής Υπηρεσίας, αυτός αναπληρώνεται από υπάλληλο 
ο οποίος ασκεί καθήκοντα προϊσταμένου Μονάδος της 
και ο οποίος προσδιορίζεται στην Υπουργική απόφαση 
ορισμού του προϊσταμένου της. 

Η ισχύς της παρούσας απόφασης αρχίζει από τη δη¬ 
μοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 




22800 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ιππη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιαΐΙ: ννβόπΐ35ΐβι·.βί@β1.9ΐ· 

